Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Benjamin Netanjahu varoitti islamistista Hamas-järjestöä: -
"Israel vastaa ankarasti kaikkiin Gazasta tuleviin hyökkäyksiin."
Israelin puolustusvoimat etsii palestiinalaista, -
joka tappoi kaksi israelilaista ja haavoitti yhtä -
terrori-iskussa Länsirannalla.
Iranin asevoimien komentaja kenraalimajuri Bagheri -
tapasi Syyrian ja Irakin asevoimien komentajat.
Iranin tavoitteena kolmen maan liittouma, -
joka vahvistaisi Iranin vaikutusta alueella.
Pääministeri Netanjahu varoitti islamilaista Hamasia sanomalla, -
että Israel vastaa ankarasti kaikkiin Gazasta tuleviin hyökkäyksiin.
Netanjahu korosti kabinetin viikkokokouksen alussa, -
että mikäli rauha rikkoutuu, Israelin on pakko murskata Hamas -
voimistamalla iskuja terroristikohteisiin eri puolella Gazaa.
Israel suhtautuu äärimmäisen vakavasti -
viime viikon lopun raketti-iskuihin Gazasta.
Hamas on vastuussa kaikista hyökkäyksistä Gazasta, -
olipa syy tahallinen tai erehdys.
Siksi määräsin iskemään sataan Hamasin terroristikohteeseen.
Puolustusvoimien isku oli ankara.
Tarvittaessa voimistamme iskuja varmistaaksemme jatkossakin, -
että kansalaisemme voivat elää rauhassa.
Netanjahu kertoi myös laajasta etsintäoperaatiosta -
sunnuntaiaamuisen tuhoisan terrori-iskun tekijän kiinnisaamiseksi.
Etsimme terroristeja kahdelta alueelta Arielin seudulla.
Puolustusvoimat, tiedustelupalvelu ja turvallisuusjoukot saavat tässä tukeni.
Tekijät otetaan kiinni ja tuodaan oikeuden eteen, -
kuten aiemmissakin tapauksissa.
Isku käynnistyi Länsirannalla Arielin liittymässä. Palestiinalainen lähestyi -
puukko kädessä kahta sotilasta, jotka vartioivat bussipysäkkiä.
Hän iski yhtä sotilasta useita kertoja, sieppasi tältä aseen ja ampui hänet.
Sitten hyökkääjä pakeni.
Entinen knesset-edustaja Jehiel Hazan näki hyökkäyksen -
ja kertoi tapahtumien kulusta.
Tekijä lähestyi jalan, puukotti sotilasta ja otti tältä aseen. Ampui sotilasta.
Lähistöllä oli auto. Hyökkääjä uhkasi kuljettajaa aseella. Kuljettaja pakeni.
Tekijä hyppäsi autoon, käänsi auton, ampui toista autoa -
ja ajoi Gitai-Avisarin suuntaan. En nähnyt enää sinne.
Kuten Hazan kertoi, terroristi ampui kohti ohikulkenutta autoa.
Kuljettaja haavoittui vakavasti ja menehtyi vammoihinsa tänään.
Terroristi ajoi länttä kohti ja ampui toisessakin liittymässä.
Uhri oli taaskin sotilas, joka sai hengenvaarallisia vammoja.
Keskisen maanpuolustusalueen komentaja Nadav Padan kuvaili iskua.
Ensimmäisen hyökkäyksen seurauksena yksi sotilas menehtyi.
Toiset sotilaat ajoivat terroristia takaa ja ampuivat tätä kohti.
Terroristi pääsi kuitenkin pakoon.
Paetessaan hän ampui kohti siviiliä haavoittaen tätä.
Hän kaappasi auton ja pakeni länteen.
Hän ampui kohti toista bussipysäkkiä haavoittaen jälleen vakavasti sotilasta.
Puolustusvoimat etsii hyökkääjää.
Kuten ennenkin, jatkamme etsintäoperaatiota päivin öin.
Löydämme heidät, missä ovatkin.
Gazassa islamistinen Hamas ylisti tekoa "sankarillisena operaationa".
Se väitti, että isku on vastaus "Israelin jatkuville rikkomuksille al-Aksaa -
ja palestiinalaiskansaa kohtaan" viitaten Temppelivuoren jännitteisiin -
eli kiistaan siitä, kenelle ikivanha paikka kuuluu.
Tämä sankariteko oli normaali reaktio sionistin rikoksiin kansaamme, -
maatamme ja pyhäkköjä vastaan.
Se vahvistaa, että miehittäjän rikokset al-Aksaa ja palestiinalaisia vastaan -
tekevät nuorista yhä päättäväisempiä väkivaltaisessa vastarinnassa.
Uutisten levittyä islamistien kannattajat jakoivat makeisia -
ja marssivat Gaza Cityn kaduilla huutaen iskulauseita, jotka yllyttävät -
Muhammediin nojaten jihadiin eli muslimien pyhään sotaan -
Israelia ja länttä vastaan.
Olemme ylpeitä operaatiosta. Se antaa voimaa.
Tarvitsemme näitä antaaksemme juutalaisille unohtumattoman läksyn.
Vihollinen ymmärtää vain voimaa.
Oslon prosessin suvaitsevaisuus, sopu ja dialogi eivät toimi.
He ymmärtävät vain aseiden ja luotien kieltä.
Hebroniin: Palestiinalaisteini, joka yritti päästä patriarkkojen haudalle, -
herätti alueen turvallisuutta valvovan Israelin rajapoliisin huomion.
Kun poliisi lähestyi 17-vuotiasta tyttöä, tämä yritti puukottaa virkailijaa.
TV7 kuuli rajapoliisista, että nuori taltutettiin.
Tappavaa voimaa ei käytetty. Tyttö otettiin kiinni -
ja vietiin tiedustelupalvelu Shin betin kuulusteltavaksi.
Poliisin tiedotusyksikön lausunnossa korostettiin: -
"Rajapoliisi pyrkii edelleen estämään terroriteot patriarkkojen haudalla -
varmistaakseen kävijöiden turvallisuuden.
Nyt Israelin pohjoisnaapuri Syyriaan: -
Iranin asevoimien komentaja kenraalimajuri Bagheri -
saapui eilen Damaskokseen tapaa- maan syyrialais- ja irakilaiskollegoita.
Etukäteislausunnossa ilmoitettiin, että asialistalla on -
Iranin, Irakin ja Syyrian yhteinen terrorismintorjunta.
Lännen tiedustelutahot arvioivat, että komentajat pyrkivät lisäämään -
yhteistyötä ulkomaisten joukkojen poistamiseksi Irakista ja Syyriasta.
Iranin puolestaan uskotaan pyrkivän kolmenkeskiseen liittoumaan -
voidakseen lisätä vaikutustaan alueella.
Vain muutama päivä aiemmin Iranin presidentti Hassan Ruhani -
lähti Bagdadista vierailulta, jonka aikana hän allekirjoitti -
alustavia kahdenvälisen kaupan sopimuksia.
Keskustelimme presidentti Ruhanin kanssa siitä, -
miten tärkeää on rakentaa hyvät suhteet ja edistää niitä -
etenkin kaupan saralla.
Totesimme yhdessä, että kauppaa maidemme välillä on kehitettävä -
ja perustettava talousrakenteita maidemme ja kansojemme välille.
Johtajat allekirjoittivat kahdenvälisiä sopimuksia -
mm. maiden välille suunnitellusta rautatiestä.
Irak on miltei täysin riippuvainen Iranista tuodusta kaasusta.
Siksi Irak on pyytänyt Yhdysvalloilta, että sen poikkeuslupaa jatketaan, -
jotta maa saa edelleen tuoda Iranista kaasua.
Trumpin hallinto palautti Iranin öljypakotteet marraskuussa 2018.
Yhdysvallat ei toistaiseksi ole vastannut Irakin pyyntöön.
Kiitos seurasta! Meitä voi katsoa myös netissä: tv7israelnews.com tai tv7.fi.
Ajantasaista tietoa Facebookissa ja YouTubessa: TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa! Huomiseen.
Suomennos: Marianne Tenetz